
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1853 

11 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση απογευματινής υπερωριακής εργασίας 
υπαλλήλων των Υπηρεσιών Δημοσιονομικού Ελέγ¬ 
χου του Γ.Λ.Κράτους, για το τελευταίο δίμηνο του 

έτους 2003. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατολι¬ 
σθήσεις του Φεβρουάριου 2003 σε περιοχές της 

νήσου Σύρου του Νομού Κυκλάδων. 2 

Συμπληρωματική οριοθέτηση περιοχών και πιστωτι¬ 
κές διευκολύνσεις για την αποκατάσταση των ζη¬ 
μιών από το σεισμό της 9ης Ιουνίου 2003 σε περιο¬ 
χές του Νομού Λάρισας. 3 


ΑΠΟΦΑΣΕΙ Σ 

Αριθ. 2/62982/0022 (1) 

Έγκριση απογευματινής υπερωριακής εργασίας υπαλλή¬ 
λων των Υπηρεσιών Δημοσιονομικού Ελέγχου του 
Γ.Λ.Κράτους, για το τελευταίο δίμηνο του έτους 2003. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 όπως 
προστέθηκαν με το άρθρο 27 του Ν.2081 /92 και αντικατα- 
στάθηκαν με το άρθρο 1 του Ν.2469/97 (ΦΕΚ38/Α). 

2. Τις διατάξεις του άρθρου 18 του Ν.2470/97 όπως 
αντικαταστάθηκαν με το άρθρο 15 του Ν.2592/98. 

3. Την αριθ. 2/38554/0004/23.5.2000 Απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Γ.Λ.Κ. 

4. Το 2/63671/0004/4.12.2003 έγγραφο της 4ης Διεύ¬ 
θυνσης Προσωπικού του Γ.Λ.Κ. με το οποίο ζητείται κα¬ 
θιέρωση υπερωριακής εργασίας για υπαλλήλους των 
Υ.Δ.Ετου Γ.Λ.Κ. ,προκειμένου ναανταπεξέλθουνέγκαιρα 
στον έκτακτο φόρτο εργασίας που αντιμετωπίζουν στο 
τέλος του οικονομικού έτους. 


5. Το γεγονός ότι από την απόφαση αυτή προκαλείται 
δαπάνη ύψους 367.920 € περίπου σε βάρος του Κρατικού 
Προϋπολογισμού οικονομικού έτους 2003, η οποία θα 
αντιμετωπισθεί από τις εγγεγραμμένες πιστώσεις Ειδικού 
Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας, για το τελευταίο δίμηνο του έτους 2003, ως 
εξής: 

1. Για 1 υπάλληλο στην Υ.Δ.Ε. Προεδρία της Δημοκρα¬ 
τίας (σύνολο ωρών 100). 

2. Για 12 υπαλλήλους στην Υ.Δ.Ε. του Υπουργείου Εσω¬ 
τερικών, Δημόσιας Διοίκησης και Αποκέντρωσης (σύνολο 
ωρών 1.200). 

3. Για 11 υπαλλήλους στην Υ.Δ.Ε. του Υπουργείου Δη¬ 
μόσιας Τάξης (σύνολο ωρών 1.100). 

4. Για 15 υπαλλήλους στην Υ.Δ.Ε. του Υπουργείου Οικο¬ 
νομίας και Οικονομικών (πρώην Εθνικής Οικονομίας) (σύ¬ 
νολο ωρών 1.500). 

5. Για 11 υπαλλήλους στην Υ.Δ.Ε. του Υπουργείου Δι¬ 
καιοσύνης (σύνολο ωρών 1.100). 

6. Για 13 υπαλλήλους στην Υ.Δ.Ε. του Υπουργείου Πολι¬ 
τισμού (σύνολο ωρών 1.300). 

7. Για 15 υπαλλήλους στην Υ.Δ.Ε. του Υπουργείου Οικο¬ 
νομίας και Οικονομικών (πρώην Οικονομικών) (σύνολο 
ωρών 1.500). 

8. Για 5 υπαλλήλους στην Υ.Δ.Ε. του Υπουργείου Αιγαί¬ 
ου (σύνολο ωρών 500). 

9. Για 3 υπαλλήλους στην Υ.Δ.Ε. του Υπουργείου Μακε- 
δονίας-Θράκης (σύνολο ωρών300). 

10. Για 20 υπαλλήλους της Υ.Δ.Ε. στο Υπουργείο Εθνι¬ 
κής Παιδείας και Θρησκευμάτων (σύνολο ωρών 2.000). 

11. Για 13 υπαλλήλους στην Υ.Δ.Ε. του Υπουργείου Γε¬ 
ωργίας (σύνολο ωρών 1.300). 

12. Για 7 υπαλλήλους της Υ.Δ.Ε. Ν.Π.Δ.Δ. εποπτευομέ- 
νων από το Υπουργείο Γεωργίας (σύνολο ωρών 700). 

13. Για 6 υπαλλήλους στην Υ.Δ.Ε. του Υπουργείου Ερ¬ 
γασίας και Κοινωνικών Ασφαλίσεων (σύνολο ωρών 600). 

14. Για 19 υπαλλήλους στην Υ.Δ.Ε. του Υπουργείου Ανά¬ 
πτυξης (σύνολο ωρών 1.900). 

15. Για 12 υπαλλήλους στην Υ.Δ.Ε. του Υπουργείου Με¬ 
ταφορών και Επικοινωνιών (σύνολο ωρών 1.200). 

16. Για 5 υπαλλήλους στην Υ.Δ.Ε. του Υπουργείου 
Εμπορικής Ναυτιλίας (σύνολο ωρών 500). 

17. Για 12 υπαλλήλους στο Ειδικό Λογιστήριο του 
Υπουργείου Εθνικής Άμυνας (σύνολο ωρών 1.200). 

18. Για 5 υπαλλήλους στην Υ.Δ.Ε. του Υπουργείου Τύ¬ 
που και Μέσων Μαζικής Ενημέρωσης (σύνολο ωρών 500). 

19. Για 19 υπαλλήλους στην Υ.Δ.Ε. του Υπουργείου 
Υγείας και Πρόνοιας (σύνολο ωρών 1.900). 

20. Για 26 υπαλλήλους στην Υ.Δ.Ε. της Νομαρχίας Αθη¬ 
νών (σύνολο ωρών 2.600). 

21. Για 17 υπαλλήλους στο Νομαρχιακό Τομέα Δυτικής 
Αθήνας (σύνολο ωρών 1.700). 

22. Για 17 υπαλλήλους στην Υ.Δ.Ε. του Νομαρχιακού 
Τομέα Ανατολικής Αθήνας (σύνολο ωρών 1.700). 

23. Για 16 υπαλλήλους στην Υ.Δ.Ε. του Νομαρχιακού 
Τομέα Νότιας Αθήνας (σύνολο ωρών 1.600). 

24. Για 23 υπαλλήλους στην Υ.Δ.Ε. Ιατροφαρμακευτι¬ 
κής Περίθαλψης Ασφαλισμένων του Δημοσίου (σύνολο 
ωρών 2.300). 

25. Γ ια 19 υπαλλήλους στην Υ.Δ.Ε. Νοσοκομειακής Πε¬ 
ρίθαλψης (σύνολο ωρών 1.900). 

26. Για 12 υπαλλήλους στην Υ.Δ.Ε. του Νομού Αιτωλοα¬ 
καρνανίας (σύνολο ωρών 1.200). 

27. Για 15 υπαλλήλους στην Υ.Δ.Ε. της Νομαρχίας Ανα¬ 
τολικής Αττικής (σύνολο ωρών 1.500). 

28. Για 7 υπαλλήλους στην Υ.Δ.Ε. του Νομού Αργολίδας 
(σύνολο ωρών 700). 

29. Για 7 υπαλλήλους στην Υ.Δ.Ε. του Νομού Αρκαδίας 
(σύνολο ωρών 700). 

30. Γ ια 9 υπαλλήλους στην Υ.Δ.Ε. του Νομού Άρτας (σύ¬ 
νολο ωρών 900). 

31. Για 21 υπαλλήλους στην Υ.Δ.Ε. του Νομού Αχαϊας 
(σύνολο ωρών 2.100). 

32. Για 9 υπαλλήλους στην Υ.Δ.Ε. του Νομού Βοιωτίας 
(σύνολο ωρών 900). 

33. Για 4 υπαλλήλους στην Υ.Δ.Ε. του Νομού Γρεβενών 
(σύνολο ωρών 400). 

34. Για 7 υπαλλήλους στην Υ.Δ.Ε. του Νομού Δράμας 
(σύνολο ωρών 700). 

35. Για 11 υπαλλήλους στην Υ.Δ.Ε. της Νομαρχίας Δυτι¬ 
κής Αττικής (σύνολο ωρών 1.100). 

36. Για 11 υπαλλήλους στην Υ.Δ.Ε. του Νομού Έβρου 
(σύνολο ωρών 1.100). 

37. Γ ια 15 υπαλλήλους στην Υ.Δ.Ε. του Νομού Εύβοιας 
(σύνολο ωρών 1.500). 

38. Για 5 υπαλλήλους στην Υ.Δ.Ε. του Νομού Ευρυτα¬ 
νίας (σύνολο ωρών 500). 

39. Για 5 υπαλλήλους στην Υ.Δ.Ε. του Νομού Ζακύνθου 
(σύνολο ωρών 500). 

40. Για 10 υπαλλήλους στην Υ.Δ.Ε. του Νομού Ηλείας 
(σύνολο ωρών 1.000). 

41. Για 6 υπαλλήλους στην Υ.Δ.Ε. του Νομού Ημαθίας 
(σύνολο ωρών 600). 

42. Για 20 υπαλλήλους στην Υ.Δ.Ε. του Νομού Ηρακλεί¬ 
ου (σύνολο ωρών 2.000). 

43. Γ ια 22 υπαλλήλους στην Υ.Δ.Ε. του Νομού Θεσσα¬ 
λονίκης (σύνολο ωρών 2.200). 

44. Γ ια 20 υπαλλήλους στην Υ.Δ.Ε. Νοσηλειών Θεσσα¬ 
λονίκης (σύνολο ωρών 2.000). 

45. Για 5 υπαλλήλους στην Υ.Δ.Ε. του Νομού Θεσπρω¬ 
τίας (σύνολο ωρών 500). 

46. Για 14 υπαλλήλους στην Υ.Δ.Ε. του Νομού Ιωαννί- 
νων (σύνολο ωρών 1.400). 

47. Για 13 υπαλλήλους στην Υ.Δ.Ε. του Νομού Καβάλας 
(σύνολο ωρών 1.300). 

48. Για 10 υπαλλήλους στην Υ.Δ.Ε. του Νομού Καρδί¬ 
τσας (σύνολο ωρών 1.000). 


49. Για 6 υπαλλήλους στην Υ.Δ.Ε. του Νομού Καστοριάς 
(σύνολο ωρών 600). 

50. Γ ια 8 υπαλλήλους στην Υ.Δ.Ε. του Νομού Κέρκυρας 
(σύνολο ωρών 800). 

51. Για 4 υπαλλήλους στην Υ.Δ.Ε. του Νομού Κεφαλλη¬ 
νίας (σύνολο ωρών 400). 

52. Για 6 υπαλλήλους στην Υ.Δ.Ε. του Νομού Κιλκίς (σύ¬ 
νολο ωρών 600). 

53. Για 9 υπαλλήλους στην Υ.Δ.Ε. του Νομού Κοζάνης 
(σύνολο ωρών 900). 

54. Για 12 υπαλλήλους στην Υ.Δ.Ε. του Νομού Κοριν¬ 
θίας (σύνολο ωρών 1.200). 

55. Για 6 υπαλλήλους στην Υ.Δ.Ε. του Νομού Κυκλάδων 
(σύνολο ωρών 600). 

56. Για 6 υπαλλήλους στην Υ.Δ.Ε. του Νομού Λακωνίας 
(σύνολο ωρών 600). 

57. Για 15 υπαλλήλους στην Υ.Δ.Ε. του Νομού Λάρισας 
(σύνολο ωρών 1.500). 

58. Για 7 υπαλλήλους στην Υ.Δ.Ε. του Νομού Λασιθίου 
(σύνολο ωρών 700). 

59. Για 11 υπαλλήλους στην Υ.Δ.Ε. του Νομού Λέσβου 
(σύνολο ωρών 1.100). 

60. Για 7 υπαλλήλους στην Υ.Δ.Ε. του Νομού Λευκάδας 
(σύνολο ωρών 700). 

61. Για 14 υπαλλήλους στην Υ.Δ.Ε. του Νομού Μαγνη¬ 
σίας (σύνολο ωρών 1.400). 

62. Για 15 υπαλλήλους στην Υ.Δ.Ε. του Νομού Μεσση¬ 
νίας (σύνολο ωρών 1.500). 

63. Για 8 υπαλλήλους στην Υ.Δ.Ε. του Νομού Ξάνθης 
(σύνολο ωρών 800). 

64. Για 12 υπαλλήλους στην Υ.Δ.Ε. της Νομαρχίας Πει¬ 
ραιά (σύνολο ωρών 1.200). 

65. Για 12 υπαλλήλους στην Υ.Δ.Ε. Νοσηλίων Πειραιά 
(σύνολο ωρών 1.200). 

66. Για 5 υπαλλήλους στην Υ.Δ.Ε. του Νομού Πέλλας 
(σύνολο ωρών 500). 

67. Για 5 υπαλλήλους στην Υ.Δ.Ε. του Νομού Πιερίας 
(σύνολο ωρών 500). 

68. Για 5 υπαλλήλους στην Υ.Δ.Ε. του Νομού Πρέβεζας 
(σύνολο ωρών 500). 

69. Για 5 υπαλλήλους στην Υ.Δ.Ε. του Νομού Ρεθύμνης 
(σύνολο ωρών 500). 

70. Για 9 υπαλλήλους στην Υ.Δ.Ε. του Νομού Ροδόπης 
(σύνολο ωρών 900). 

71. Για 3 υπαλλήλους στην Υ.Δ.Ε. του Νομού Σάμου (σύ¬ 
νολο ωρών 300). 

72. Για 11 υπαλλήλους στην Υ.Δ.Ε. του Νομού Σερρών 
(σύνολο ωρών 1.100). 

73. Για 11 υπαλλήλους στην Υ.Δ.Ε. του Νομού Τρικάλων 
(σύνολο ωρών 1.100). 

74. Για 14 υπαλλήλους στην Υ.Δ.Ε. του Νομού Φθιώτι¬ 
δας (σύνολο ωρών 1.400). 

75. Για 6 υπαλλήλους στην Υ.Δ.Ε. του Νομού Φλώρινας 
(σύνολο ωρών 600). 

76. Για 6 υπαλλήλους στην Υ.Δ.Ε. του Νομού Φωκίδας 
(σύνολο ωρών 600). 

77. Για 5 υπαλλήλους στην Υ.Δ.Ε. του Νομού Χαλκιδικής 
(σύνολο ωρών 500). 

78. Για 11 υπαλλήλους στην Υ.Δ.Ε. του Νομού Χανίων 
(σύνολο ωρών 1.100). 

79. Για 6 υπαλλήλους στην Υ.Δ.Ε. του Νομού Χίου (σύ¬ 
νολο ωρών 600). 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με- 

τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, που 
εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ονομαστικές αποφάσεις 
των Προϊσταμένων των Διευθύνσεων. Οι αποφάσεις αυ¬ 
τές θα κοινοποιούνται στη Δ-4 Προσωπικού και στο Γρα¬ 
φείο του Γ ενικού Γ ραμματέα. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ.4 Προ¬ 
σωπικού του Γ.Λ.Κ. από τους Προϊσταμένους των Διευ¬ 
θύνσεων. 

Η απόφαση αυτή που ισχύει (1) ένα μήνα πριν από την 
δημοσίευσή της, να δημοσιευθεί στην Εφημερίδα της Κυ- 
βερνήσεως. 

Αθήνα, 8 Δεκεμβρίου 2003 

Με εντολή Υπουργού 
Ο Γ ενικός Γ ραμματέας 
Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 7053/Α32 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις κατολισθήσεις 
του Φεβρουάριου 2003 σε περιοχές της νήσου Σύρου 
του Νομού Κυκλάδων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ 24/Α/7.2.79). 

2. Τις διατάξεις του Ν. 867/79 (ΦΕΚ 24/Α/7.2.79) γενικά 
και ειδικότερα την παρ. 2 του άρθρου 12. 

3. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

4. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

5. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

6. Τις διατάξειςτου άρθρου 10του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 


7. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

8. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

9. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ 420/Β/1.7.92). 

10. Τις διατάξειςτου άρθρου 27του Ν. 2081 /92 (ΦΕΚ 154 Α') 
και το γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού αλλά η δαπάνη βαρύνει το Πρόγραμμα Δημοσίων 
Επενδύσεων και συγκεκριμένα τα έργα 2000ΣΕ06900025, 
2000ΣΕ06900026,2000ΣΕ06900027της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 44.000 €. 

ΙΙ.Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα 81/2002 (ΦΕΚ 
57/Α/21.3.2002) για συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών. 

13. Την ΔΙΔΚ/Φ1/2/22875/31.10.2001 (ΦΕΚ1480/Β/ 

31.10.2001) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στον Υφυπουρ¬ 
γό Εσωτερικών, Δημόσιας Διοίκησης και Αποκέντρωσης, 
Λάμπρο Παπαδήμα. 

14. Την 1065956/863/Α0006/15.07.03 (ΦΕΚ 985/Β/ 
16.07.2003) κοινή απόφαση του Πρωθυπουργού και του 
Υπουργού Οικονομίας και Οικονομικών, για τον καθορισμό 
αρμοδιοτήτων στους Υφυπουργούς Οικονομίας και Οικο¬ 
νομικών, Χρήστο Πάχτα και Νικόλαο Φαρμάκη. 

15. Το 4426/11.09.2003 έγγραφο της Νομαρχιακής Αυ¬ 
τοδιοίκησης Κυκλάδων. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Δήμου Ερμούπολης της νήσου Σύρου του Ν. Κυκλάδων 
που επλήγησαν από τις κατολισθήσεις του Φεβρουάριου 
2003, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πρά¬ 
ξεων, όπως ισχύουν σήμερα, για την αποκατάσταση των 
ζημιών των κτιρίων γενικά, τις οποίες προκάλεσαν οι κα¬ 
τολισθήσεις του Φεβρουάριου 2003 σε περιοχές του Δή¬ 
μου Ερμούποληςτης νήσου Σύρου του Νομού Κυκλάδων 
και συγκεκριμένα στις ζώνες α) Βορειοδυτικά της πόλης 
από την Παραλία Τάληρο μέχρι το παλαιό Ορφανοτρο¬ 
φείο και βρίσκεται σε επαφή και δυτικά της ζώνης εφίπ- 

πευσης, β) Της Ανατολικής παραλίας από την πλατεία Δό¬ 
ξας μέχρι τον Άγιο Δημήτριο. 

2. Το έργο της αποκατάστασης των ζημιών από τις κα¬ 
τολισθήσεις του Φεβρουάριου 2003 που έπληξαν τις πα¬ 
ραπάνω ζώνες του Δήμου Ερμούπολης, ανατίθεται στην 
Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας Απόφασης στο ΦΕΚ, για την υποβολή 
αιτήσεων από τους δικαιούχους, για τον έλεγχο των κτι- 
σμάτων τους και τη διαπίστωση των ζημιών που υπέστη¬ 
σαν αυτά από την κατολίσθηση. 

4. Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το κτί- 
σματους είναι κατεδαφιστέο ή δομημένο από ευτελή υλι¬ 
κά, οι ενδιαφερόμενοι που επιθυμούν να το ανακατα¬ 
σκευάσουν ή να προβούν σε αυτοστέγαση σε θέση, εκτός 
των ορίων της οριοθετημένης με την παρούσα απόφαση 
περιοχής, μπορούν να υποβάλλουν αιτήσεις με τα απα¬ 
ραίτητα δικαιολογητικά στην αρμόδια Υπηρεσία και εντός 
των προθεσμιών που ορίζονται στις κείμενες διατάξεις. 

5. Ορίζεται προθεσμία ενός (1) έτους, από την ολοκλή¬ 
ρωση της κατασκευής των έργων προστασίας που προ- 
τείνονται στην έκθεση Τ1078/84 του IΓΜ Ε καθώς και τη δι¬ 
ευθέτηση της ροής των όμβριων νερών στην επισφαλή 
περιοχή, για την υποβολή αιτήσεων συνοδευόμενων μετά 
απαραίτητα δικαιολογητικά, για τη χορήγηση Στεγαστι- 
κής Συνδρομής στους δικαιούχους. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

1. Εγκρίνεται η χορήγηση Στεγαστικής Συνδρομής 
(Σ.Σ.) (άτοκο δάνειο και δωρεάν κρατική αρωγή) για την 
αποκατάσταση των ζημιών που προκάλεσαν οι κατολι¬ 
σθήσεις του Φεβρουάριου 2003 στις περιοχές του Δήμου 
Ερμούπολης της νήσου Σύρου του Νομού Κυκλάδων. 

α. Για την ανακατασκευή των κτιρίων που έχουν πληγεί 
από τις κατολισθήσεις και: 
ι) έχουν καταρρεύσει 
ιι) κρίνονται κατεδαφιστέα 

ιιι) είναι δομημένα από ευτελή υλικά (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) και τα οποία δεν έχουν χαρακτηρισθεί 
κατεδαφιστέα, αλλά οι ζημιές που προκλήθηκαν από τις 
κατολισθήσεις δεν επιδέχονται, σύμφωνα με την κρίση 
της Υ.Α.Σ., ουσιαστική αποκατάσταση, δηλαδή, επισκευή 
που εξασφαλίζει την αναγκαία αντισεισμική αντοχή τους, 
ιν) η δαπάνη επισκευήςτους κρίνεται υπέρμετρη (ασύμφορα) 
β. Για την επισκευή των πάσης φύσεως κτιρίων που 
έχουν υποστεί ζημιές από τις κατολισθήσεις εφόσον βρί¬ 
σκονται εκτός των τμημάτων των οικισμών για τα οποία 
έχει αποφασιστείη μεταφορά τους. 

γ. Τα ανωτέρω δάνεια δύνανται να χρησιμοποιηθούν και 
για αυτοστέγαση με αγορά έτοιμης κατοικίας ή επαγγελ¬ 
ματικού χώρου. 

δ. Σε περίπτωση ανακατασκευής ή αυτοστέγασης, απα¬ 
ραίτητη προϋπόθεση για τη χορήγηση Στεγαστικής Συν¬ 
δρομής είναι η κατεδάφιση του κτιρίου που επλήγη από 
τις κατολισθήσεις. 

2. Κτίρια εγκαταλελειμμένατα οποία παρουσιάζουν σο¬ 
βαρές και εμφανείς φθορές λόγω εγκατάλειψης (π.χ. με¬ 
ρική ή ολική κατάρρευση στέγης, φθορές στους τοίχους, 
έλλειψη πατωμάτων, καταστροφή εξωτερικών κουφωμά¬ 
των κλπ.) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 


ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα τουλάχιστον ένα χρό¬ 
νο πριν από την κατολίσθηση. 

β) Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από την κατολίσθηση. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
Υ.Α.Σ., στην οποία οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στις 
προθεσμίες που καθορίζονται στην παρούσα απόφαση 
και τις Υπουργικές Αποφάσεις. 

2. Η Υ.Α.Σ. θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεταιτο ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το καταρρεύσαν ή κατεδαφιστέο 
κτίριο ρυμοτομείται ή δεν μπορεί να ανακατασκευαστεί 
στην ίδια θέση για οποιαδήποτε άλλη νόμιμη αιτία, ή εφό¬ 
σον ο δικαιούχος το επιθυμεί, τότε ο δικαιούχος, και επί 
συνιδιοκτησιών, καθένας από τους συνιδιοκτήτες, δικαι¬ 
ούται στεγαστική συνδρομή για αυτοστέγαση με αγορά ή 
για ανέγερση κτίσματος σε άλλη πληγείσα περιοχή, όπως 
ορίζουν οι Υπουργικές Αποφάσεις. 

4. Σε περίπτωση που κατέρρευσαν κτίσματα από τις κα¬ 
τολισθήσεις ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής, χωρίς να έχουν 
εκδοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει ή έχουν ολοκληρώσει την ανέγερση της 
νέας οικοδομής με άδεια που εκδόθηκε μετά τις κατολι¬ 
σθήσεις του Φεβρουάριου 2003, εγκρίνουμε στεγαστική 
συνδρομή εφόσον προσκομιστούν όλα τα παρακάτω 
στοιχεία: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις κατολισθήσεις αναφέρεται στις επίσημες 
καταστάσεις καταγραφήςτων κτισμάτωντης Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Κυκλάδων. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

ζ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την άμεση κατεδάφιση του κτίσματος 
προς αποτροπή αμέσου κινδύνου σε χώρους συνάθροι¬ 
σης ή διέλευσης κοινού, μετά τις κατολισθήσεις ή βεβαί¬ 
ωση ότι το κτίσμα κατέρρευσε από τις κατολισθήσεις του 
Φεβρουάριου 2003. 

5. Σε περίπτωση που στον ίδιο ιδιοκτήτη ανήκαν πριν 
από την κατολίσθηση περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 
III.ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η Στεγαστική Συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της Υ.Α.Σ., με τους ακόλουθους βασικούς όρους: 

α) Για κτίσματα που έχουν χρήση κατοικίας 385 € ανά 
τ.μ. και με ανώτατο όριο δανειοδοτούμενης επιφάνειαςτα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
Σ.Σ. ανέρχεται στο ποσό των 235 € ανά τ.μ. και για δανει¬ 
οδοτούμενη επιφάνεια μέχρι 120 τ.μ., ήτοι μέχρι του πο¬ 
σού των 28.200 €, για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειάτου σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 150 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 18.000 € για κάθε επι¬ 
πλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ. μ., τότε θα χορηγείται στε- 
γαστική συνδρομή ανάλογα με το εμβαδόν του και σύμφω¬ 
να με τα ισχύοντα ανώτατα όρια (εμβαδού και δανείου). 

γ) Γ ια υπόγειους χώρους, όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μέγι- 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται στεγαστική συνδρομή που 
αντιστοιχεί στο 70% της εκάστοτε ισχύουσας μέγιστης τι¬ 
μής μονάδας για τη χρηματοδότηση της ανακατασκευα¬ 
ζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Για βοηθητικούς χώρους (π.χ. αποθήκες τροφίμων, 
ιματιοθήκες, κουζίνες, φούρνοι κλπ.) που βρίσκονται στην 
ίδια οικοδομή ή στο ίδιο οικόπεδο και συμπληρώνουν τη 
λειτουργικότητά της, η ανά τ.μ. τιμή αποζημίωσης κατε- 
δαφιστέου κτίσματος (είτε βάση πρωτοκόλλων κατεδαφί- 
σεως, είτε ως μη ασφαλώς επισκευάσιμα λόγω ευτελών 
δομικών υλικών) είναι η ίδια με αυτή της κατοικίας [παρά¬ 
γραφος (α)] και με ανώτατο όριο της δανειοδοτούμενης 
επιφάνειας (κύριος και βοηθητικός χώρος) τα 120 τ.μ. 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώροι αποθήκευσης που είτε βρίσκονται στο ίδιο 
οικόπεδο με το κυρίως κτίσμαείτε σε άλλο, η ανάτ.μ.τιμή 


αποζημίωσης κατεδαφιστέου, ανέρχεται στο ποσό των 
135 € κατεδαφιζόμενης επιφάνειας και μέχρι εμβαδού 
120τ.μ 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 € ανά τ.μ. επί του συνόλου της κα- 
τεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ι) Για την ανακατασκευή κωδωνοστασίων και μόνο, το 
ύψος της δανειοδότησης είναι ανάλογο του όγκουτου κα- 
τεδαφιστέου και ανέρχεται στο ποσό των 45 € ανά κυβικό 
μέτρο. 

ια) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα- 
σηςπου αντιστοιχεί στην ιδιοκτησία του και επιπλέον στε- 
γαστική συνδρομή ανάλογη με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με τα (2/3) του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού. τουλάχιστον 
ίσο με τα (2/3) του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε η στεγαστική συν¬ 
δρομή. 

ιδ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι 
νομίμως υφιστάμενη και να έχει εμβαδό τουλάχιστον ίσο 
με το 40% της δανειοδοτούμενης επιφάνειας του κατεδα- 
φιστέου κτίσματος. Στις περιπτώσεις που το κτίσμα στο 
οποίο πραγματοποιείται η αυτοστέγαση δεν έχει οικοδο¬ 
μική άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 470 € ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ιστ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται Σ.Σ. ανακατασκευής της όψης με χρήση του τι- 

μολογίου επισκευής της Υπηρεσίας για διατηρητέα ή πα¬ 
ραδοσιακά κτίρια και ανακατασκευής του υπολοίπου κτι¬ 
ρίου με τα όρια τιμών που ισχύουν για την αντίστοιχη κα¬ 
τηγορία κτιρίου, όπως αναφέρονται στις σχετικές παρα¬ 
γράφους, χωρίς περιορισμό του εμβαδού. 

Για να ισχύουν οι περιπτώσεις ιε) και ιστ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το Υ.ΠΕ.ΧΩ.Δ.Ε. ή από το Υπουργείο Πολιτι¬ 
σμού, (ημερομηνία ΦΕΚ δημοσίευσης της απόφασης χα¬ 
ρακτηρισμού) ή να είχε αρχίσει η διαδικασία χαρακτηρι¬ 
σμού τους πριν την εμφάνιση του φαινομένου της 
κατολίσθησης. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

2. ΕΠΙΣΚΕΥΗ 

α) Για την επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 €ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών μόνο στον «φέροντα» οργα¬ 
νισμό κτιρίων το ποσό της στεγαστικής συνδρομής ανέρ¬ 
χεται μέχρι του ποσού των 120 € ανά τ.μ. χωρίς περιορι¬ 
σμό ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 € ανά τ.μ.. 

δ) Για τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η Σ.Σ. ανέρχεται μέχρι του 
ποσού των 470 € ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

ε) Για κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης. Γ ια το 
υπόλοιπο κτίριο χορηγείται Σ.Σ. επισκευής ή ανακατα¬ 
σκευής, μετά όρια τιμών και επιφανειών, ανάλογα με την 
χρήση του κτιρίου, όπως αναφέρονται στις σχετικές πα¬ 
ραγράφους. 

Γ ια να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ. ΠΕ.ΧΩ.Δ. Ε. ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρι¬ 
σμού) ή να είχε αρχίσει η διαδικασία χαρακτηρισμού τους 
πριν την εμφάνιση του φαινομένου της κατολίσθησης. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την κατολίσθηση και όχι 
από εγκατάλειψη. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.350 € για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. 


η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε (1/3) της στεγαστικής συνδρομής και μόνον για μία 
ιδιοκτησία (συμπεριλαμβανομένων των κοινοκτήτων 
στοιχείων που αντιστοιχούν στην ιδιοκτησία). 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση 
εργασιών που καλύπτουν το 80% του χορηγηθέντος πο¬ 
σού. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της Υ.Α.Σ.. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 

της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις κατολισθήσεις του Φεβρουάριου 2003 
σε περιοχές του Δήμου Ερμούπολης της νήσου Σύρου 
του Νομού Κυκλάδων. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υποθή¬ 
κης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις κατολισθήσεις του Φεβρουάριου 2003 σε περιο¬ 
χές του Δήμου Ερμούπολης της νήσου Σύρου του Νομού 
Κυκλάδων και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βε¬ 
βαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί κατολισθήσεων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 


δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του δα¬ 
νείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 27.000 € για τα επόμενα 
τέσσερα οικονομικά έτη και θα βαρύνει το έργο 2000 
ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 

Το ύψος της δαπάνης αυτής είναι 44.000 €. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 9 Δεκεμβρίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. Π ΑΠΑΛΗ ΜΑΣ I. ΤΣΑΚΛΙΔΗΣ 

-♦- 

Αριθ. 8047/Α32 (3) 

Συμπληρωματική οριοθέτηση περιοχών και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 9ης Ιουνίου 2003 σε περιοχές του Νομού 
Λάρισας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιώνεκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 

Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

8. Τις διατάξειςτου άρθρου 22 του Ν.2362 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081 /92 (ΦΕΚ 154 
Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα του έρ¬ 
γου 2003ΣΕ06900001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 720.000 €. 

10. Την 1065956/863/Α0006/15.7.2003 (ΦΕΚ 
985/Β/16.7.2003) κοινή απόφαση του Πρωθυπουργού και 
του Υπουργού Οικονομίας και Οικονομικών, για τον καθο¬ 
ρισμό αρμοδιοτήτων των Υφυπουργών Οικονομίας και 
Οικονομικών. 

11. Την Υ6/31.10.2001 (ΦΕΚ 1484/Β/ 31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα 81/2002 (ΦΕΚ 57/Α/ 
21.3.2002) για συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών. 

13. Την 5004/Α32/21.8.2003 Κοινή Υπουργική Απόφαση 
«Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από το σεισμό της 9ης Ιου¬ 
νίου 2003 σε περιοχές του Νομού Λάρισας» του Υπουρ¬ 
γού Οικονομίας και Οικονομικών καιτων Υφυπουργών Οι¬ 
κονομίας και Οικονομικών και ΠΕ.ΧΩ.Δ.Ε.. 

14. Το μεΦ.311.1/224/9.9.2003 έγγραφο της Νομαρχια¬ 
κής Αυτοδιοίκησης Λάρισας και το 3595/12.09.2003 έγ¬ 
γραφο του Δήμου Νέσσωνος του Νομού Λάρισας. 

15. Τις αυτοψίες που διενήργησαν οι Μηχανικοί του Το¬ 
μέα Αποκατάστασης Σεισμοπλήκτων (Τ.Α.Σ.) Γρεβενών. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 


Νομού Λάρισας που επλήγησαν από το σεισμό της 9ης 
Ιουνίου 2003, αποφασίζουμε: 

1 .ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε, με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων, όπως ισχύουν σήμερα για την απο¬ 
κατάσταση των ζημιώντων κτιρίων γενικά, τις οποίες προ- 
κάλεσε ο σεισμός της 9ης Ιουνίου 2003, στα διοικητικά 
όρια των Δήμων Αντιχασίων, Ελασσόνας, Λιβαδιού, Ολύ- 
μπου, Σαρανταπόρου, των Δημοτικών Διαμερισμάτων 
Καλοχωρίου, Όσσης, Πουρναριού του Δήμου Νέσσωνος 
καιτων Δημοτικών Διαμερισμάτων Αιγάνης, Πυργετού και 
Ραψάνηςτου Δήμου Κάτω Ολύμπου του Νομού Λάρισας. 

2. Το έργο της αποκατάστασης των ζημιών στους Δή¬ 
μους Ελασσόνας, Ολύμπου και Λιβαδιού ανατίθεται στον 
Τομέα Αποκατάστασης Σεισμοπλήκτων (Τ.Α.Σ.) Κοζάνης 
και στους Δήμους Αντιχασίων, Κάτω Ολύμπου, Νέσσω¬ 
νος και Σαρανταπόρου στο Γ ραφείο Αποκατάστασης Σει¬ 
σμοπλήκτων (Γ.Α.Σ.) Δεσκάτης. 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
το σεισμό της 9ης Ιουνίου 2003. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

Εγκρίνεται όπως η χορήγηση στεγαστικής συνδρομής 

(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών που προκάλεσε ο σεισμός της 9ης 
Ιουνίου 2003 σε περιοχές του Δήμου Νέσσωνος του Νο¬ 
μού Λάρισας γίνει σύμφωνα με την 5004/Α32/21.8.2003 
(ΦΕΚ/1221/Β/27.08.2003) Κοινή Απόφαση του Υπουργού 
Οικονομίας και Οικονομικών και των Υφυπουργών Οικο¬ 
νομίας και Οικονομικών και ΠΕ.ΧΩ.Δ.Ε.. 

3. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους 600.000 € για τα επό¬ 
μενα τέσσερα οικονομικά έτη και θα βαρύνει το έργο 
2003ΣΕ06900001της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 720.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




